155 



Paastand fremkommer sandsynligvis i den specielle ornithologiske 

 Beretning om Rejsen. Som et Bevis for, hvor afvigende Fuglefaunaen 

 paa Korsika maa være fra Fastlandets, kan anføres, at Forf. i Løbet 

 af de tre Maaneder fandt ikke mindre end 8 nye Subspecies af Arter 

 under Slægterne: Emberiza, Fringilla. Troglodytes, Prunella, Musci- 

 capa, Turdus, Scops og Cuculus. 



Til Slut fremføres nogle ganske interessante Meninger om den 

 moderne Fuglebeskyttelse, der i de seneste Aartier har haft en saa 

 stærk Udvikling i de fleste Lande. Der klages i Almindelighed saa 

 stærkt over Fuglenes Tilbagegang i Mellemeuropa, og Skylden lægges 

 ofte for en stor Del paa de Myrderier, der gøres paa Smaafuglene 

 i sydligere Lande. Paa Korsika fanges og dræbes hvert Aar store 

 Mængder af Sangfugle, og dog gives der dér en saadan Rigdom paa 

 Smaafugle, som vist ingen Steder i Mellemeuropa. Grunden dertil 

 maa alene tilskrives de store Skove og uigennemtrængelige Krat — 

 kort sagt, den megen af Kulturen uberørte Natur — og Forf. er 

 derfor af den Mening, at Fuglebeskyttelsesforeningerne herhjemme 

 først og fremmest burde styre ind paa dette Program: Tilplantning 

 af tætte, uigennemtrængelige Krat af stort Omfang og Fredning af 

 gamle hule Træer. Det alene vil være den rette Maade at bevare 

 vor Fugleverden paa, og sker det ikke, vil Sangfuglenes Skarer i 

 vore Egne stadig formindskes, selv om al Fangst af Smaafugle blev 

 forhindret i Syden. Som en sørgelig, men sand Kendsgerning frem- 

 føres følgende: »Ingen Steder findes saa mange Nattergale som paa 

 Korsika, hvor de stadig bliver forfulgt, ingen Steder saa faa som i 

 vort »kultiverede« Mellemeuropa, hvor det vrimler med Fuglebeskyt- 

 telsesforeninger«. — Ord, der nok er Eftertanke værd. 



P. JESPERSEN. 

 AQUILA. Bd. XVIII. Red. af Otto Herman. 



(Budapest 1911.) 



Otto Herman indleder Aargangen med en lille Afhandling om 

 Aviatik og Ornithologi, hvori han fremsætter en Del sammenlignende 

 Betragtninger mellem Fugleflugt og Flugt med Flyvemaskine. 



Konigl. Ungar. Ornithologische Centrale's 17. Aarsberetning (for 

 1910) om Fuglenes Foraarstræk i Ungarn er udarbejdet af Koloman 

 Lambrecht; den er udarbejdet efter det samme Mønster, som de 

 foregaaende. Det fremgaar, at Trækket var af en afgjort tidlig Ka- 

 rakter, idet 66 Arter indfandt sig før den »historiske Middeidato«, 

 8 paa denne og 27 senere. Forfatteren bebuder, at der i Aaret 1913 

 vil fremkomme en Beretning, hvori Resultaterne al de tidligere Aars- 

 beretninger sammenlignes. 1 Betragtning af det store Arbejde, der 

 er gjort og det mægtige Materiale, der er samlet til disse Aarsbe- 

 retninger, tør man vente, at en saadan Beretning vil give et solidt 

 Grundlag til Forstaaelsen af Trækfænomenerne. Efter Lambrechts 

 meget udførlige Afhandling følger en Beretning af I. Hegyfoky om 

 Vejrligets Indflydelse paa Foraarstrækket i 1910. 



